Giánis Varoufákis

Giánis Georgíou Varoufákis  (, s. 24. maaliskuuta 1961 Ateena) on kreikkalais-australialainen taloustieteilijä, entinen Syriza-puolueen listoilta sitoutumattomana Kreikan parlamenttiin noussut poliitikko, joka toimi Kreikan valtiovarainministerinä ja nykyinen yleiseurooppalaisen demokraattisia uudistuksia vaativan kansanliike DiEM25:n johtohahmo.

Vuonna 2020 Varoufákis kannatti demokraattista sosialismia.https://www.theguardian.com/books/2020/sep/04/yanis-varoufakis-capitalism-isnt-working-heres-an-alternative

 Tausta 

Varoufákisin isä Geórgios oli kommunisti.

 Kreikan valtiovarainministerinä 

Varoufákis nimitettiin Kreikan valtiovarainministeriksi pääministeri Aléxis Tsíprasin hallitukseen Syrizan voitettua vuoden 2015 parlamenttivaalit.

Varoufákis oli keskeisesti mukana Kreikan velkaneuvotteluissa kansainvälisten velkojien kanssa vuoden 2015 alkupuolella. Kreikan kansanäänestyksen jälkeen heinäkuussa 2015 Varoufákis ilmoitti eroavansa hallitukselle myönteisestä tuloksesta huolimatta. Syyksi hän ilmoitti, etteivät euroryhmän neuvottelijat enää halua häntä keskustelukumppanikseen. Pari päivää aiemmin hän oli syyttänyt Kreikan velkojia terrorismista, viitaten EU:n, EKP:n ja IMF:n neuvottelutaktiikoihin ja vaatimuksiin liittyen Kreikan velkakriisin hoitamiseen. Hänen mukaansa kyseisten instituutioiden tavoitteena on "tehdä Kreikasta varoittava esimerkki muille maille, muun muassa Espanjalle, jossa vasemmistolainen Podemos-puolue on edennyt voimakkaasti. Euroopassa tarvitaan Syrizan ja Podemosin kaltaisia puolueita, jotka suhtautuvat kriittisesti järjestelmään mutta ovat samalla Eurooppa-myönteisiä ja demokratian puolella. Meitä vihaavat väittävät meitä Euroopan vastaisiksi, mutta se ei ole totta".

Myöhemmin julkaistussa velkaneuvotteluita ja niiden ajanjaksoa käsittelevässä kirjassaan Adults In The Room eron syyksi valtiovarainministerin tehtävistä Varoufákis nostaa myös erimielisyydet Syriza-puolueen johdon kanssa siitä, kuinka neuvotteluja velkoja-troikan kanssa tulisi käydä.

 Taloustieteilijänä 

 Taloustieteen professorina 

Ennen ministerinimitystään Varoufákis toimi syyskuusta 2006 Ateenan yliopiston taloustieteen professorina sekä tammikuusta 2013 lähtien vierailevana professorina Teksasin yliopistossa Austinissa.

 Asiantuntija-neuvonantajana 

Aiemmin hän toimi pääministeri Geórgios Papandréoun neuvonantajana, mutta jätti tehtävän vastustettuaan Kreikan talouden sopeutustoimien laatua ja muotoa.

Vuonna 2012 Varoufákis työskenteli videopeliyhtiö Valvelle. Varoufákisin tehtävänä oli konsultoida eri virtuaalitalouksien yhteensovittamista sekä yhteisen valuutan luomista Steam-alustalle kuuluviin pelimaailmoihin.

 Kirjailijana 

Varoufákis on kirjoittanut useita teoksia, joista Maailmantalouden Minotauros on julkaistu myös suomeksi. Kirjassa hän käy läpi globaalin maailmantalouden kehityskulkua ja talouskriisejä 1900-luvun alusta vuoden 2008 kriisin jälkeiseen aikaan. Kirjan nimi viittaa 1970-luvulta vuoteen 2008 hallinneeseen globaaliin talousjärjestelmään, jossa keskiössä on Yhdysvaltojen valtiontalouden ja vaihtotaseen alijäämät yhdistyneenä ulkomaisia rahavirtoja houkuttelevaan Wall Streetin kaupankäynnin keskittymään. Kirjassaan hän kuvaa kapitalismin murtuneen talousjärjestelmänä talouskriisin myötä vuonna 2008 samaan tapaan, miten kommunismi murtui vastaavasti Neuvostoliiton hajoamisen myötä vuonna 1991, ja nimeää nykyisen vuoden 2008 jälkeisen aikakauden bankruptocracyksi, viitaten pankkien konkursseihin.

Uusimmassa 2017 julkaistussa kirjassaan Adults in the room Varoufákis avaa lukijalle aikaansa Kreikan valtiovarainministerinä 2015, ja kritisoi maailmantalouden johtavia keskeisiä henkilöitä ja heidän tekemäänsä talouspolitiikkaa tietoisen epäjohdonmukaisena suoritetuksi. Esimerkiksi Eurokriisiin liittyvistä tukipaketeista hän kirjoittaa: 

 DiEM25-kansanliikkeen johtohahmona 

Helmikuussa 2016 aloitti toimintansa Varoufákisin aloitteesta perustettu yleiseurooppalainen, demokraattisia uudistuksia vaativa kansalaisliike DiEM25.

Maaliskuussa 2018 DiEM25 perusti Kreikan-puolueensa MeRA25:nhttps://www.hellenicparliament.gr/en/Vouleftes/Viografika-Stoicheia/?MPId=4a0c3a28-52ac-4cd9-b78c-a43400d55a05. Varoufákisin johtama MeRA25 nousi Kreikan parlamenttiin yhdeksällä kansanedustajalla heinäkuun 2019 parlamenttivaaleissahttps://ekloges-prev.singularlogic.eu/2019/v/home/en/. Varoufákis aloitti toisen kautensa kansanedustajanahttps://www.hellenicparliament.gr/en/Vouleftes/Diatelesantes-Vouleftes-Apo-Ti-Metapolitefsi-Os-Simera/?MpId=4a0c3a28-52ac-4cd9-b78c-a43400d55a05. Vuoden 2023 toukokuun parlamenttivaaleissa Varoufákis itse ei ollut ehdokkaanahttps://ekloges.ypes.gr/current/v/home/en/parties/ . MeRA25 menetti kaikki yhdeksän paikkaansahttps://ekloges.ypes.gr/current/v/home/en/parties/ .

Vuonna 2019 Varoufákis pyrki Euroopan parlamenttiin Saksasta Demokratie in Europa -puolueen jäsenenä. Varoufákis kuitenkin ilmoitti luopuvansa edustajan paikastaan, mikäli tulisi valituksi.

 Näkemyksiä 

Vuonna 2016 Varoufákis oli sitä mieltä, että 1900-luvun sosiaalivakuutusjärjestelmä oli kuollut ja sen väistämätön vaihtoehto oli perustulo.https://blog.p2pfoundation.net/yanis-varoufakis-death-20th-cy-social-contract-next/2016/05/21

Varoufákis kannattaa perustuloa. Hänen mielestään sitä ei voi kuitenkaan toteuttaa verottamalla työntekijöitä. Hän ei kannata perustuloa, jossa tavalliselle kansalaiselle annettava tulonsiirto perustuu toiselta kansalaiselta työtulosta verotettuun osaan. Varoufákisin mukaan perustulo täytyy rahoittaa pääomasta ja perustulon pitää olla universaali oikeus pääomatuloon.https://www.project-syndicate.org/commentary/basic-income-funded-by-capital-income-by-yanis-varoufakis-2016-10?barrier=accesspaylog

Vuonna 2022 Varoufákis oli sitä mieltä, että kapitalismi ja sosiaalidemokratia ovat kuolleita.David Pakman Show https://youtu.be/zu0lNnXAiL0?si=pYd7AaKTQ4PpGXim Vuoden 2023 kirjassaan Technofeudalism: What Killed Capitalism Varoufákis esittää kapitalismin kuolinsyyksi teknojättien feodaalisen järjestyksen.https://www.penguin.co.uk/books/451795/technofeudalism-by-varoufakis-yanis/9781847927279

 Yksityiselämä 

Varoufákis on naimisissa Danái Strátoun kanssa.

 Teokset  
 Suomennetut teokset 



 Englanninkieliset teokset 
 Vanhemmat teokset 1990–2001 







 Uudemmat teokset alkaen vuodesta 2011 









 Varoufakis, Yanis: Technofeudalism: What Killed Capitalism. Vintage, 2023. 

 Muiden teoksia Varoufákisista 

 Raoul Martinez: In the Eye of the Storm – The Political Odyssey of Yanis Varoufakis (UK, 2024) Dokumenttisarja, 6 osaa.

 Lähteet 

 Aiheesta muualla 

 Varoufákisin verkkosivut os. www.yanisvaroufakis.eu
 Varoufákisin Twitter-tili
 Varoufákisin kirjoituksia The Guardian -lehdessä
 Varoufákisin kirjoituksia Project Syndicaten sivuilla

Luokka:Elävät henkilöt
Luokka:Kreikan valtiovarainministerit
Luokka:Taloustieteilijät
Luokka:Vuonna 1961 syntyneet